《景仁欠道斋礼院予与和叔过之值其方饮引去二》
宋代·韩维

昔予有行迈，辱赠猗兰辞。
今我复来游，复贻黄鹄诗。
兰以喻芳洁，撷佩正所宜。
鹄以兴翅邈，鸾皇共追随。
顺成自有法，意厚良不訾。
投非所当授，乃反骇且疑。
兰生深林间，蔼然抱幽姿。
鹄有江海志，孤轩谢羁雌。
残折兰色改，跂尚鹄性悲。
愿君两置是，逍遥以相期。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。